číslo: dátum: 02.01.2023

**ROZHODNUTIE**

 Riaditeľka Materskej školy Barónka 17 v Bratislave podľa § 5 ods. 14 písm. e) zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, podľa § 28 ods. 5 až 7 zákona č. 245/2008 Z.z o výchove a vzdelávaní (školský zákon) a o zmene a doplnení niektorých zákonov aVZN Mestskej časti Bratislava - Rača č. 9/2022 z  15.12.2022, ktorým sa mení VZN č.5/2021 z 28.09.2021 o určení výšky príspevku a spôsobe jeho platby na čiastočnú úhradu nákladov v školách a školských zariadeniach, ktorých zriaďovateľom je mestská časť Bratislava- Rača, rozhodla nasledovne:

**1.1 /príspevok zákonného zástupcu za pobyt dieťaťa v materskej škole na čiastočnú úhradu výdavkov materskej školy na jedno dieťa je 57€ mesačne.**

**1.2/ príspevok zákonného zástupcu za pobyt dieťaťa v materskej škole na čiastočnú úhradu výdavkov materskej školy počas obmedzenej prevádzky materskej školy počas letných prázdnin ( júl – august) na jedno dieťa je 85€ mesačne.**

**Tento príspevok sa uhrádza vopred bezhotovostne na príjmový účet materskej školy, vedený vo VÚB č. účtu: SK65 0200 0000 0016 3584 9651 najneskôr do 10. dňa príslušného kalendárneho mesiaca dochádzky dieťaťa do materskej školy.**

Príspevok podľa § 28 ods.6 a 7 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov sa podľa osobitného predpisu a na základe rozhodnutia zriaďovateľa neuhrádza za dieťa,

1. ktoré má jeden rok pred plnením povinnej školskej dochádzky,
2. ak zákonný zástupca dieťaťa predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke hmotnej núdzi,
3. ktoré je umiestnené v zariadení na základe rozhodnutia súdu,
4. ktoré má prerušenú dochádzku do materskej školy na viac ako tridsať po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom na základe písomnej žiadosti zákonného zástupcu,
5. ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom, alebo inými závažnými dôvodmi; v týchto prípadoch uhrádza zákonný zástupca pomernú časť určeného príspevku.

**Za tretie a každé ďalšie dieťa, ktoré navštevuje MŠ v zriaďovateľskej pôsobnosti MČ, zákonný zástupca mesačný príspevok neuhrádza. Do tohto počtu sa nezapočítava dieťa plniace povinné predprimárne vzdelávanie v MŠ, za ktoré sa príspevok neuhrádza.**

**2./ príspevok na prípravu a výrobu jedla v školskej jedálni, ktorý je zložený z príspevku na nákup potravín a z príspevku na režijné náklady na jedno dieťa za 20 obedov je vo výške 56 € mesačne**

**Tento príspevok sa uhrádza zálohovo vopred zahrňujúc 20 pracovných dní v mesiaci, bezhotovostným prevodom na účet školskej jedálne vedený vo VÚB č. účtu: SK07 0200 0000 0041 3563 9053 najneskôr do 10. dňa mesiaca príslušného kalendárneho mesiaca, v ktorom sa stravovanie poskytuje.**

Výška stravného je zložená **z nákladov na nákup potravín** a **z príspevku na režijné náklady.**

**Zariadenie školského stravovania predloží zákonným zástupcom vyúčtovanie stravného podľa skutočne odstravovaných dní (nedoplatky, preplatky)v mesačných intervaloch.**

Toto rozhodnutie nadobúda účinnosť od 01.01.2023.

 Mgr. Stanislava Mazáčková

 riaditeľka materskej školy

**O z n á m e n i e**

V zmysle VZN Mestskej časti Bratislava - Rača č. 9/2022 z 15.12.2022 o určení výšky príspevku a spôsobe jeho platby na čiastočnú úhradu nákladov v školách a školských zariadeniach sa určila výška príspevku nákladov na nákup potravín a výška príspevku na prípravu a výrobu jedla v zariadeniach školského stravovania na jedno dieťa nasledovne:

Výška stravného na jedlo pre deti – materské školy:

* desiata 0,50 €
* obed 1,20 €
* olovrant 0,40 €

------------------------

 spolu: **2,10 € / deň - náklady na potraviny**

 **2,10 € / deň x 20 dní = 42 €**

 **+** réžia **14,00 € / mesiac- čiastočné náklady na prípravu jedla**

**–––––––––––––––––––––––-**

 **56,00 €**

**Príspevok zákonného zástupcu na čiastočnú úhradu nákladov na nákup potravín na dieťaťa v materskej škole je**

**56,00 € na mesiac**

Toto nariadenie nadobúda účinnosť 01.01. 2023.

Tento príspevok sa uhrádza vopred bezhotovostne na účet výdajnej školskej jedálne, vedený **vo VÚB č. účtu: SK07 0200 0000 0041 3563 9053** najneskôr **do 10. dňa mesiaca**, **v ktorom sa** **stravovanie poskytuje**. Vyúčtovanie stravného predkladá vedúca ZŠS zákonným zástupcom podľa skutočne odstravovaných dní v mesačných intervaloch.

**Upozorňujeme rodičov, že poplatok**

**„školné“ vo výške 57€ SA NEPLATÍ**

**za deti, ktoré majú rok pred plnením**

**školskej dochádzky.**

Pozn.: Predškolák je dieťa, ktoré dovŕši k 31.8.2022 vek 5 rokov.